**Kung Fury** — кароткаметражны камедыйны баявік, створаны шведскім рэжысёрам Давідам Сандбергам, які таксама напісаў сцэнарый да фільма і граў у ім галоўную ролю.
Фільм зняты ў стылістыцы папулярных у 80-х гадах баявікоў аб паліцыіі і баявых адзінаборствах і з’яўляецца данінай павагі ім.

Грашовыя сродкі на стварэнне фільма былі сабраныя з дапамогай краўдфандынгавага сэрвіса Kickstarter. Пры дэклараванай мэце творцы фільма ў 200 тыс. праект сабраў 630 019$. Канчатковая мэта ў 1 млн $, патрэбная для стварэння паўнаметражнага фільма так і не была дасягнута.

Сюжэт
-----

У 1985 годзе дэтэктыў паліцыі Маямі Кунг Ф’юры і яго напарнік Драган пераследвалі чырвонага ніндзя, але загнаны ў вугал злачынца разрубіў Драган ударам мяча напалам. Пасля гэтага, у Кунг Ф’юры ўдарыла маланка і ўкусіла кобра, у выніку чаго ён атрымаў звышсілу «абранага» кунг-фу, з дапамогай якой ён знішчыў чырвонага ніндзя. Праз некаторы час у Маямі ажылы аркадны аўтамат пачынае знішчаць ўсё навокал, і спыніць яго даручаюць Кунг Ф’юры, што ён паспяхова здзяйсняе, заадно знішчыўшы суцэльны квартал. Шэф паліцыі Маямі, надзвычай раз’юшаны разбурэннямі, патрабуе, каб Кунг надалей працаваў з напарнікам, і прызначае ў якасці такога — Трыцэракопа (паліцыянта з галавой трыцэратапса). Кунг Ф’юры адмаўляе патрабаванні шэфа, баючыся страціць чарговага напарніка і прапаноўвае свае ўмовы: працаваць ён згодны толькі самотна. У гэты момант шэфу паліцыі тэлефануе Адольф Гітлер з пляжу Маямі і, насміхаючыся над паліцыяй, расстрэльвае праз тэлефонную слухаўку увесь паліцэйскі пастарунак. Кунг Ф’юры знішчае слухаўку і, з дапамогай хакера Хакермана, дазнаецца кім быў нападнік. Кунг расказвае Хакерману легенду аб вялікім майстры кунг-фу 40-х — Адольфу Гітлеру, Кунг-Фюрэру, які прагнуў стаць «абраным» і адправіўся ў будучыню, каб расправіцца з Кунг Ф’юры. Каб Кунг Ф’юры сам знішчыў Гітлера, Хакерман выпраўляе яго ў мінулае, у Нацыстскую Германію, але памыляецца часам і Кунг Ф’юры трапляе на дагістарычную Зямлю, па якой шпацыраюць дыназаўры і вікінгі — ваяўніцы Барбарыанна і Катана. Ваяўніцы, выслухаўшы гісторыю Ф’юры, выклікаюць скандынаўскага бога Тора, які, скарыстаўшы свой молат, выпраўляе Кунга скрозь час у Германію 40-х.

Ф’юры, прыбыўшы на базу Гітлера, у сутычцы знішчае значную колькасць яго прыхільнікаў, але Гітлер расстрэльвае Кунга з кулямёта. Адразу пасля гібелі Ф’юры, яму на дапамогу прыбываюць Тор, Хакерман, Трыцэракоп і ваяўніцы-вікінгі вярхом на дыназаўры. Усе разам яны знішчаюць усіх памагатых Гітлера. Ф’юры раптам ажывае ў выніку хакерскага ўзлома яго ран, і Гітлер спрабуе схіліць яго да супрацоўніцтва, але Кунг не паддаецца на ўгаворы і балючым ударам у пах нейтралізуе фюрэра. Канчаткова Гітлера дабівае Тор ударам М'ёльніра, прыхлопнуўшы фюрэра разам з залатым нацыстскім арлом, які спрабаваў прыкрыць фюрэра сваім целам.

Вярнуўшыся ў 1985-ы год Ф’юры зноў змагаецца з шалёным аркадным аўтаматам, але ўбачыўшы намаляваную на аўтамаце свастыку, разумее, што з Кунг Ф’юрэрам яшчё не скончана. Адольф Гітлер, тым часам, перасунуўшыся ў 1985-ы год праз удар молатам, пралятве на нацыстскім арле над Маямі і злобна рагоча.

У ролях
-------

| Акцёр | Роля |
| --- | --- |
| Давід Сандберг | Кунг Ф'юры  |
| Ёрма Такконэ | Адольф Гітлер / Кунг Ф'юрэр  |
| Стывен Чу | Драган, напарнік Кунг Ф'юры  |
| Леапольд Нільсан | Хакерман  |
| Андрэас Калінг | Тор (голас - Пер-Хенрык Арвідус)  |
| Эрык Хёрнквіст | Трыцэракоп (голас - Фрэнк Сандэрсан)  |
| Пер-Хенрык Арвідус | Шэф паліцыі  |
| Элені Янг | Барбарыанна  |
| Хэленэ Альсан | Катана (голас - Ясміна Сухонэн)  |
| Эос Карлсан | Чырвоны ніндзя  |
| Магнус Бэтнэр | Палкоўнік  |
| Б'ёрн Густафсан | Шараговы  |
| Дэвід Хассельхофф | Hoff 9000 (голас)  |
| Фрэнк Сандэрсан | Кобра  |

Збор сродкаў
------------

Давід Сандберг — шведскі рэжысёр, які раней займаўся стварэннем музычных кліпаў і тэлевізійнай рэкламы. У 2012 годзе ён спыніў камерцыйную дзейнасць і сканцэнтраваў свае намаганні на стварэнне камедыйнага баевіка аб 80-х гадах, натхнёны культавымі фільмамі тых часоў. Першапачаткова ён выдаткаваў 5000$ для стварэння першага трэйлера свайго фільма, каб прыцягнуць увагу да сваёй ініцыятывы.

Пасля гэтага, у снежні 2013 года Сандберг распачаў кампанію на сбор сродкаў на Кікстартары, ставячы мэту сабраць 200 000$ патрэбных яму для стварэння 30-хвіліннага фільма. Пазней была пастаўлена другая мэта ў памеры 1 мільён $, якія аўтар планаваў скарыстаць, каб ператварыць кароткаметражку ў поўнаметражны фільм.
Другая мэта не была дасягнута, праект сабраў 630 019 долараў унёскаў ад 17 713 человек.

Здымкі
------

З прычыны надзвычай абмежаванага бюджету Сандберг зняў большую частку сцэн фільма ў Умеа, Швецыя, выкарыстаўшы лічбавыя эфекты для рэплікацыі вуліц Маямі.
Так як меўся толькі адзін камплект паліцэйскай формы падчас стварэння трэйлера, сцэны з удзелам паліцыі здымаліся асобна, і пазней былі сумешчаны ў адну. Адна толькі сцэна, дзе Ф’юры распраўляецца з дзясяткамі нацыстскіх салдат патрабавала кампазітынгк сцэны з рухамі дублёра Сандберга разам з шасцюдзесяццю сцэнамі рухаў нападнікаў.

У ліпені 2014 года Сандберг аб’явіў, што ён і каманда пачынаюць новыя здымкі, з удзелам 30 інвестараў з Кікстартара, якім абяцалі ўдзел у фільме ў якасці статыстаў. Здымкі адбываліся ў Стакгольме, у выніку было знята некалькі новых сцэн і трукаў.

Дзеля адпаведнасці атмасферы фільмаў 80-х стваральнікі фільма змякчылі выразнасць стужкі і дадалі эфект зносу, каб стварыць ілюзію таго, што фільм дэманструецца на старым відэаплэеры, які грае зношаную VHS-касету.

Саўндтрэк
---------

Музыку да фільма напісалі шведскія synthwave-музыкі Mitch Murder і Lost Years. Акрамя таго, частка кампазіцый была напісана Patrik Öberg, Christoffer Ling, Highway Superstar, і Betamaxx. Афіцыйна саўндтрэк плануецца да рэлиза на кружэлцы 8 ліпеня 2015 года.

На песню «True Survivor» Дэвіда Хассельхоффа, якая гучыць падчас фінальных тытраў і стала адной з візітовак фільма, быў зняты відэакліп, што ўтрымлівае шэраг змененых кадраў з фільма з удзелам самога Дэвіда Хассельхоффа. Відэа на песню, прэзентаванае на YouTube, на 3 ліпеня 2015 года сабрала больш за 13 мільёнаў праглядаў.

| № | Назва | Аўтар | Artist | Працягласць |
| --- | --- | --- | --- | --- |
| 1. | «Kung Fury»  | Mitch Murder | Mitch Murder |   |
| 2. | «True Survivor»  | Jörgen Elofsson & Mitch Murder | David Hasselhoff |   |
| 3. | «West Side Lane»  | Lost Years | Lost Years |   |
| 4. | «Redlining 6th»  | Betamaxx | Betamaxx |   |
| 5. | «Face Puncher»  | Mitch Murder | Mitch Murder |   |
| 6. | «The Final Stretch»  | Mitch Murder | Mitch Murder |   |
| 7. | «Careful Shouting»  | Highway Superstar | Highway Superstar |   |
| 8. | «Enter the Fury»  | Mitch Murder | Mitch Murder |   |
| 9. | «Power Move»  | Mitch Murder | Mitch Murder |   |
| 10. | «Phoenix Rising»  | Lost Years | Lost Years |   |
| 11. | «From the Future»  | Mitch Murder | Mitch Murder |   |
| 12. | «Barbarianna»  | Christoffer Ling | Christoffer Ling |   |
| 13. | «Nuclear»  | Lost Years | Lost Years |   |

Рэліз
-----

Фильм быў прэзентаваны ў Каннах 22 мая 2015 года на фестывалі «Quinzaine des réalisateurs», які адбываўся ў той жа час, што і Канскі кінафестываль. Потым, 28 мая быў выкладзены ў Steam и на YouTube. Таксама ён дэманстраваўся на шведскім тэлеканале SVT2 і на El Rey Network.

Зноскі
------

1. 1 2 3 4 5  *Kung Fury* **(нявызн.)**.  Kickstarter. Праверана 6 студзеня 2014.
2. 1 2  Bishop, Bryan. "The Insane '80s Action Short Kung Fury Is Jumping from Kickstarter to Your TV." The Verge. Vox Media, 21 May 2015. Web. 24 May 2015.
3. ↑  Kristobak, Ryan.  'Kung Fury' Is The Over-The-Top 80s Renegade Cop Movie We've Been Waiting For **(нявызн.)**, '**The Huffington Post'** (29 снежня 2013). Праверана 6 студзеня 2014.
4. ↑  Wacky trailer for new action comedy Kung Fury released on Kickstarter **(нявызн.)**, '**The Independent'** (27 снежня 2013). Праверана 6 студзеня 2014.
5. ↑  *Sandberg, David*. Progress! **(нявызн.)**.  Kickstarter (30 ліпеня 2014). Праверана 2 жніўня 2014.
6. ↑  *Kung Fury*: Beyond Awesome **(нявызн.)**.  Future City Records (29 снежня 2013). Праверана 18 красавіка 2015.
7. ↑  *Kung Fury* Original Motion Picture Soundtrack **(нявызн.)**(недаступная спасылка).  *Kung Fury* Official Online Store. Архівавана з першакрыніцы 10 жніўня 2015. Праверана 30 мая 2015.
8. ↑  *Kooser, Amanda*. David Hasselhoff rides a T. rex in 'Kung Fury' music video **(нявызн.)** 1.  CNET (16 красавіка 2015). Праверана April 17, 2015.
9. ↑  David Hasselhoff - True Survivor (from Kung Fury) **(нявызн.)**.  DavidHasselhoffVEVO (16 красавіка 2015). Праверана May 30, 2015.
10. ↑  Quinzaine des réalisateurs. Sélection 2015 **(нявызн.)**(недаступная спасылка).  Quinzaine des réalisateurs (27 мая 2015). Архівавана з першакрыніцы 13 мая 2015. Праверана May 30, 2015.
11. ↑  *Debruge, Peter*. 10 Reasons ‘Kung Fury’ Was the Most Awesome Project in Cannes **(нявызн.)**.  Variety (27 мая 2015). Праверана May 30, 2015.
12. ↑  Kung Fury on Steam **(нявызн.)**. *Steam*.  Laser Unicorns. Праверана 28 May 2015.
13. ↑  Kung Fury on YouTube **(нявызн.)**. *YouTube*.  Laser Unicorns. Праверана 30 May 2015.

Спасылкі
--------

* Афіцыйны сайт
* KUNG FURY Official Movie на сайце YouTube
* Дыскусія з творцам фільма Давідам Сандбергам на Reddit
* Kung Fury на сайце «*Internet Movie Database*» (англ.)
* Kung Fury на сайце «*Rotten Tomatoes*» (англ.)

|  |  |
| --- | --- |
| ⚙️   У сацыяльных сетках | Твітэр |
| Тэматычныя сайты | AlloCiné · Česko-Slovenská filmová databáze · FilmAffinity · Internet Movie Database · Rotten Tomatoes |